કેવડીયા કોલોની ખાતે સાધુ બેટ ઉપર નિર્મિત સરદાર પટેલની પ્રતિમાની ઊંચાઇ ૧૮૨ મીટર છે જ્યારે નર્મદા નદીની સપાટીથી ૨૦૮.૫ મીટર છે. જે ચીનના સ્પ્રિંગ ટેમ્પલના ભગવાન બુદ્ધની પ્રતિમાથી ઊંચી અને વિશ્વ વિખ્યાત ‘સ્ટેચ્યુ ઓફ લિબર્ટી’ કરતાં લગભગ બમણી ઊંચાઇ ધરાવે છે. એલ એન્ડ ટી દ્વારા ૮૦૦ ઇજનેરો અને વિદેશી ૨૦૦ કારીગરો-ઇજનેરોના સહયોગથી નિર્માણ પામેલા આ સ્ટેચ્યુને ભૂકંપની ૬.૫થી વધુની તીવ્રતા તેમજ ૧૮૦ કિમી ઝડપે ફૂંકાતા વાવાઝોડાને પણ ખમી શકે તેવી સલામત બનાવાઇ છે.